Document ID: 32001R0991

Komisijas Regula (EK) Nr. 991/2001
(2001. gada 21. maijs),
ar ko groza pielikumu Padomes Direktīvā 92/14/EEK par to lidaparātu ekspluatācijas ierobežošanu, uz kuriem attiecas Konvencijas par starptautisko civilo aviāciju 16. pielikuma otrā izdevuma (1988.) 1. sējuma 2. nodaļas II daļa
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 2. marta Direktīvu 92/14/EEK par to lidaparātu ekspluatācijas ierobežošanu, uz kuriem attiecas Konvencijas par starptautisko civilo aviāciju 16. pielikuma otrā izdevuma (1988.) 1. sējuma 2. nodaļas II daļa [1] 1. sējuma 2. nodaļas II daļa, kurā jaunākie grozījumi izdarīti ar Komisijas Direktīvu 1999/28/EK [2], un jo īpaši tās 9.a pantu,
tā kā:
(1) Direktīvas 92/14/EEK 3. pants neattiecas uz lidmašīnām, kas uzskaitītas šeit pievienotajā pielikumā, jo īpaši ar noteikumu, ka tās turpina lietot fiziskās personas vai tās juridiskās personas, kuras izveidotas valstī, kurā šīs lidmašīnas konkrētajā pārskata periodā tika reģistrētas.
(2) Direktīvas 92/14/EEK 9.a pants, kas grozīts ar Padomes Direktīvu 98/20/EK [3], paredz vienkāršot pielikuma grozīšanas kārtību, ar mērķi nodrošināt pilnīgu atbilstību pretendēšanas kritērijiem.
(3) Kopš ir spēkā Direktīva 1999/28/EK, kas, pamatojoties uz vienkāršoto kārtību, pirmā grozīja Direktīvas 92/14/EEK pielikumu, dažas lidmašīnas, kuras bija ietvertas pielikumā, ir iznīcinātas, savukārt citas ir izslēgtas no attiecīgās valsts reģistra, tādēļ šādu lidmašīnu attiecīgie ieraksti no šī pielikuma būtu jāsvītro.
(4) Dažas atbilstošās lidmašīnas 2001. gadā kļūs 25 gadus vecas, tādēļ pielikumā būtu jāiekļauj attiecīgie ieraksti.
(5) Turklāt, pielikumu vēlams aktualizēt, ievērojot sekojošās reģistrācijas koda izmaiņas vai izmaiņas attiecībā uz jau iekļauto lidmašīnas operatoru.
(6) Ierobežotais pielikuma grozījumu raksturs un apjoms, kā arī steidzamība attaisno izmantotā juridiskā akta veida izmainīšanu.
(7) Šai regulai steidzami jāstājas spēkā, lai ieinteresētajām pusēm būtu nekavējoties pieejami paredzētie atbrīvojumi.
(8) Šajā regulā paredzētie pasākumi saskan ar Aviācijas drošības noteikumu komitejas atzinumu [4], kas izveidota ar Padomes 1991. gada 16. decembra Regulu (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā [5], kurā jaunākie grozījumi izdarīti ar Komisijas Regulu (EK) Nr. 2871/2000 [6],
IR PIEŅĒMUSI ŠO REGULU.
1. pants
Ar šo Direktīvas 92/14/EEK pielikumu groza atbilstīgi šīs regulas pielikumā noteiktajam.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 21. maijā

Labels: 7
8
5